c

**ބ.ހިތާދޫ ކައުންސިލް އިދާރާގައި ހުރި ދަގަނޑު ހޮޅިތައް ރައްޔިތުންނަށް ދޫކުރުމުގެ އުސޫލް**

**މިއީ ކައުންސިލް އިދާރާގެ 20 ދަގަނޑު ހޮޅި އެކި ފަރާތްތަކަށް ދޫކުރުމަށް ކަނޑައަޅާފައިވާ އުސޫލެވެ. އެގޮތުން ދަގަނޑު ހޮޅިތައް ދޫކުރެވޭނީ އަންނަނިވި ގޮތުގެ މަތިންނެވެ.**

1 ދަގަނޑު ހޮޅިތައް ބޭނުންވާ ފަރާތްތަކުން އެކަމަށް އެދި ހުށައަޅަންޖެހޭ ފޯމް ފުރިހަމަކުރުމަށް ފަހު ބޭނުންފުޅުވާ ދުވަހުގެ 5 ދުވަސް ކުރިން މިއިދާރާއަށް ހުށައަޅަންވާނެއެވެ.

2 ދަގަނޑު ހޮޅިތައް ދޫކުރެވޭނީ ކައިވެނީގެ ހަފްލާ، ޚިތާނީ ހަފްލާ އަދި ކުލަބްޖަމިއްޔާތަކާއި ސިޔާސީ ޕާޓީތަކުން ބާއްވާ އެކިއެކި ހަރަކާތްތަކުގައި މިރަށުގައި ބޭނުންކުރުމަށެވެ.

3 ދަގަނޑު ހޮޅިތައް ގެންދިއުމަށްފަހު އެތަކެތި ރައްކާތެރިކޮށް ބެލެހެއްޓުމަކީ ގެންދާފަރާތުގެ ޒިންމާއެކެވެ. އަދި ގެންނަންވާނީ ރީތިކޮށް ސާފްކޮށް ތެޔޮލާފައެވެ.

4 ދަގަނޑު ހޮޅިތައް ދޫކޮށް ބަލައިގަނެވޭނީ ރަސްމީދުވަސްދުވަހުގެ ރަސްމީގަޑީގައެވެ.

5 ދަގަނޑު ހޮޅިތައް ގެންދާ މުއްދަތު އަދި ބޭނުން ކައުންސިލަށް އަންގަންވާނެއެވެ.

6 ދަގަނޑު ހޮޅިތައް ދޫކުރެވޭނީ ހޮޅިއަކަށް ދުވާލަކަށް -/1 (ރުފިޔާ) އަށެވެ. ގެންދާ ބޭނުންނިމުމުން ވީހާ އަވަހަކަށް އެތަކެތި އަނބުރާ ގެންނަންވާނެއެވެ. ފައިސާ ބަލައިގަނެވޭނީ ރަސްމީދުވަސްދުވަހުގެ 8:30 ން 13.00 އަށެވެ.

7 މި އުސޫލަށް އަމަލުކުރަންފަށާނީ މިއުސޫލު ގެޒެޓުގައި ޝާއިޢުކުރާ ދުވަހުންފެށިގެންނެވެ.

**މާޅޮސްމަޑުލު ދެކުނުބުރީ ހިތާދޫ ކައުންސިލްގެ 03 ވަނަ ދައުރުގެ 112 ވަނަ ޢާއްމު ޖަލްސާއިން ނިންމާފައިވަނީ މި އިދާރާގައި ހުރި ދަގަނޑު ހޮޅިތައް ރައްޔިތުންނަށް ދޫކުރުމުގައި މަތީގައި ބުނެވިދިޔަ އުސޫލާ އެއްގޮތައް ގެޒެޓުގައި ޝާއިޢުކުރާ ދުވަހުންފެށިގެން އަމަލުކުރުމަށެވެ.**

29 ޞަފަރު 1441

28 އޮކްޓޯބަރ 2019

އަންވަރު މުޙައްމަދު ޢަބުދުލްޢަޒީޒު މުޙައްމަދު މުޙައްމަދު ހަސަން

ކައުންސިލްގެ ރައީސް ކައުންސިލްގެ ނައިބްރައީސް ކައުންސިލްގެ މެމްބަރު